ข้อบัญญัติองค์การบริหารส่วนตำบลธงชัยข้อบัญญัติองค์การบริหารส่วนตำบลธงชัยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลธงชัยอำเภอเมืองเพชรบุรี จังหวัดเพชรบุรีพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลธงชัยโดยความเห็นชอบของสภาองค์การบริหารส่วนตำบลธงชัยและได้รับความเห็นชอบจากนายอำเภอเมืองเพชรบุรีจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลธงชัย เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลธงชัย อำเภอเมืองเพชรบุรี จังหวัดเพชรบุรี พ.ศ.๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดเส้นระยะ ๑๕๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดถนนคีรีรัฐยา ฟากตะวันตกด้านใต้ จดทางหลวงแผ่นดินหมายเลข๔ (ถนนเพชรเกษม) ฟากเหนือ สำนักงานทรัพยากรธรรมชาติและสิ่งแวดล้อมจังหวัดเพชรบุรีและเขตการปกครององค์การบริหารส่วนตำบลธงชัยบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดเขตการปกครององค์การบริหารส่วนตำบลธงชัยด้านใต้ จดเขตทางรถไฟสายใต้ฟากเหนือ และเขตเทศบาลเมืองเพชรบุรีด้านตะวันตก จดวิทยาลัยพยาบาลพระจอมเกล้า๒.๒ ด้านเหนือ จดที่เส้นระยะขนาน ๕๐๐ เมตร กับทางหลวงแผ่นดินหมายเลข ๔ ฟากเหนือและถนนคีรีรัฐยาบรรจบทางหลวงแผ่นดินหมายเลข ๔ (เพชรเกษม) ฟากตะวันตกไปทางทิศตะวันตกเฉียงเหนือ เป็นระยะ ๑,๘๐๐ เมตร จนบรรจบระยะ ๑,๑๐๐ เมตร ที่ถนนคีรีรัฐยา บรรจบทางรถไฟสายใต้ ฟากตะวันตกด้านตะวันออก จดถนนคีรีรัฐยา ฟากตะวันตกด้านใต้ จดเส้นระยะขนาน๒๕๐ เมตรทางหลวงแผ่นดินหมายเลข ๔ ฟากเหนือด้านตะวันตก จดเส้นตั้งฉากกับทางหลวงแผ่นดินหมายเลข ๔ ฟากเหนือที่ระยะ ๕๐๐ เมตร ที่ถนนคีรีรัฐยาบรรจบทางหลวงแผ่นดินหมายเลข ๔ เป็นระยะ ๑,๘๐๐ เมตรบริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดเส้นขนานระยะ ๘๐๐ เมตร กับทางหลวงแผ่นดินหมายเลข ๔ ฟากเหนือเป็นเส้นตรงไปทางทิศตะวันออกเฉียงเหนือ บรรจบทางรถไฟสายใต้ที่ระยะ ๘๐๐ เมตร บรรจบกับถนนคีรีรัฐยาเป็นเส้นตรงไปทางทิศตะวันตกเฉียงเหนือ บรรจบทางหลวงแผ่นดินหมายเลข ๓๑๗๖ ที่บรรจบกับทางหลวงแผ่นดินหมายเลข๓๑๗๓ ฟากตะวันตกด้านตะวันออก จดถนนคีรีรัฐยา ฟากตะวันตกด้านใต้ จดเส้นตั้งฉากกับทางหลวงแผ่นดินหมายเลข๔ ฟากเหนือ ที่ระยะ ๕๐๐ เมตร ที่ถนนคีรีรัฐยาบรรจบทางหลวงแผ่นดินหมายเลข ๔เป็นระยะ ๑,๘๐๐ เมตร และเขตการปกครององค์การบริหารส่วนตำบลธงชัยด้านตะวันตก จดเขตการปกครององค์การบริหารส่วนตำบลธงชัย๓.๒ ด้านเหนือ จดทางหลวงแผ่นดินหมายเลข ๓๑๗๖ ที่บรรจบกับทางหลวงแผ่นดินหมายเลข๓๑๗๓ ฟากใต้ และเขตการปกครององค์การบริหารส่วนตำบลธงชัยด้านตะวันออก จดเขตการปกครององค์การบริหารส่วนตำบลธงชัยด้านใต้ จดถนนสาธารณะฟากเหนือด้านตะวันตก จดวิทยาลัยพยาบาลพระจอมเกล้า และสนามกีฬาจังหวัดเพชรบุรีบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดหลักหมุดเขตผังเมืองรวม พบ.ข :๑๐๐๓เป็นเส้นตรงไปทางทิศตะวันออกเฉียงเหนือบรรจบจุดที่แบ่งเขตการปกครองระหว่างองค์การบริหารส่วนตำบลธงชัยกับองค์การบริหารส่วนตำบลบางจากเป็นเส้นตรงไปทางทิศตะวันออกเฉียงเหนือ จนบรรจบหลักหมุดเขตผังเมืองรวม พบ.ข : ๑๐๐๒และเป็นเส้นตรงไปจนบรรจบเขตการปกครององค์การบริหารส่วนตำบลธงชัยกับเขตการปกครององค์การบริหารส่วนตำบลบ้านกุ่มด้านตะวันออก จดแนวเขตการปกครององค์การบริหารส่วนตำบลธงชัย ไปทางทิศใต้ ตามแนวเขตการปกครององค์การบริหารส่วนตำบลธงชัยบรรจบสำนักงานตรวจเงินแผ่นดินภูมิภาคที่ ๑๒ สำนักงานตรวจบัญชีสหกรณ์เพชรบุรีและสำนักงานสรรพากรพื้นที่เพชรบุรีด้านใต้ จดทางหลวงแผ่นดินหมายเลข๓๑๗๖ ฟากเหนือ จดบรรจบทางหลวงแผ่นดินหมายเลข ๓๑๗๖ ที่บรรจบกับทางหลวงแผ่นดินหมายเลข๓๑๗๓ เป็นเส้นตรงไปทางทิศตะวันตกเฉียงใต้บรรจบทางรถไฟสายใต้ที่บรรจบกับถนนคีรีรัฐยา ที่ระยะ ๘๐๐ เมตร เป็นเส้นตรงไปทางทิศตะวันตกเฉียงใต้บรรจบกับเส้นขนานที่ระยะ ๘๐๐ เมตร กับทางหลวงแผ่นดินหมายเลข ๔ ฟากเหนือด้านตะวันตก จดแนวเขตการปกครององค์การบริหารส่วนตำบลธงชัยบริเวณที่ ๕ หมายความว่าพื้นที่ในบริเวณ ดังต่อไปนี้๕.๑ เขาหลวง๕.๒ สนามกีฬาจังหวัดเพชรบุรีทั้งนี้ พื้นที่บริเวณที่ ๑ บริเวณที่ ๒ บริเวณที่ ๓ บริเวณที่ ๔และบริเวณที่ ๕ ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่ในเขตองค์การบริหารส่วนตำบลธงชัยอำเภอเมืองเพชรบุรี จังหวัดเพชรบุรี ภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง อาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานสงเคราะห์หรือรับเลี้ยงสัตว์(๗) โรงฆ่าสัตว์(๘) โรงกำจัดขยะมูลฝอย(๙) โรงซื้อขายหรือเก็บเศษวัสดุในบริเวณหมายเลข ๑ การประกอบเพื่อกิจการใด ๆให้มีความสูงของอาคารได้ไม่เกิน ๑๒ เมตร(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) สถานสงเคราะห์หรือรับเลี้ยงสัตว์(๙) โรงฆ่าสัตว์(๑๐) ไซโลเก็บผลิตผลทางการเกษตร(๑๑) โรงกำจัดขยะมูลฝอย(๑๒) โรงซื้อขายหรือเก็บเศษวัสดุ(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖) อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุ(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถวหรือตึกแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อห้ามการใช้ประโยชน์อาคารตาม (๖) (๗) (๘) และ (๙)มิให้ใช้บังคับแก่การดำเนินการของการเคหะแห่งชาติ(จ) ภายในบริเวณที่ ๕ ห้ามบุคคลใดก่อสร้างอาคาร ดังต่อไปนี้(๑) โรงงานบำบัดน้ำเสียรวมของชุมชน(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สถานบริการตามกฎหมายว่าด้วยสถานบริการ(๔) อาคารอยู่อาศัยหรือประกอบพาณิชยกรรมประเภทอาคารขนาดใหญ่ ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถวหรือตึกแถว(๖) อาคารชุดตามกฎหมายว่าด้วยอาคารชุด(๗) หอพักตามกฎหมายว่าด้วยหอพัก(๘) โรงกำจัดขยะมูลฝอยข้อ ๕ ภายในบริเวณพื้นที่ที่กำหนดตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลธงชัยรักษาการตามข้อบัญญัตินี้ประกาศณ วันที่ ๒๙ มกราคม พ.ศ. ๒๕๕๘ประหยัดแสงหิรัญนายกองค์การบริหารส่วนตำบลธงชัย[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลธงชัยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลธงชัย อำเภอเมืองเพชรบุรี จังหวัดเพชรบุรี พ.ศ.๒๕๕๘๒. บัญชีท้ายข้อบัญญัติองค์การบริหารส่วนตำบลธงชัยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลธงชัย อำเภอเมืองเพชรบุรี จังหวัดเพชรบุรี พ.ศ.๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๘วิศนี/ผู้ตรวจ๑๕ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๒๙ ง/หน้า ๕๔/๕ มิถุนายน ๒๕๕๘